Ο ρόλος του κλίματος κινήτρων στις αντιλήψεις μαθητών πρωτοβάθμιας εκπαίδευσης για τη μεταφορά των δεξιοτήτων ζωής
Creators: name: Κελγιάνογλου, Παρασκευή Ελευθερίου
Publisher: name: Aristotle University of Thessaloniki
Year: 2024
Subjects: Θεωρία του Αυτοπροσδιορισμού
Κλίμα κινήτρων
Βασικές ψυχολογικές ανάγκες
Δεξιότητες ζωής
Φυσική αγωγή
Self- determination theory
Motivational climate
Basic psychological needs
Life skills
Physical education

description: Οι δεξιότητες ζωής αποτελούν θεμελιώδη στοιχεία που συμβάλλουν στην ψυχική ενδυνάμωση των μαθητών/τριών, έτσι ώστε να είναι σε θέση να διαχειριστούν με επιτυχία τις προκλήσεις της σύγχρονης ζωής και να διαμορφώνουν υγιείς σχέσεις. Η φυσική αγωγή αποτελεί το κατάλληλο πλαίσιο για την ανάπτυξή τους και συμβάλει στη δημιουργία ολοκληρωμένων ανθρώπων. Σημαντικός παράγοντας της διαδικασίας αποτελεί ο εκπαιδευτικός και το κλίμα που θα δημιουργήσει, χρησιμοποιώντας στρατηγικές ικανοποίησης ή μη των ψυχολογικών αναγκών των μαθητών/τριών του. Με βάση τη Θεωρία του Αυτοπροσδιορισμού, σκοπός της παρούσας έρευνας είναι να διερευνήσει εάν το κλίμα κινήτρων, το οποίο δημιουργείται από τον εκπαιδευτικό φυσικής αγωγής, επηρεάζει τη μεταφορά των δεξιοτήτων ζωής σε εξωσχολικά περιβάλλοντα, μέσω της ικανοποίησης των βασικών ψυχολογικών αναγκών των μαθητών/τριών του, σε αστικές και ημιαστικές περιοχές. Το δείγμα της μελέτης αποτέλεσαν 534 μαθητές/τριες ηλικίας 10-12 ετών, από περιοχές της Ελλάδας, οι οποίοι απάντησαν σε ερωτηματολόγια για το κλίμα κινήτρων, την ικανοποίηση των βασικών ψυχολογικών αναγκών και την ανάπτυξη και μεταφορά των δεξιοτήτων ζωής. Τα αποτελέσματα από τις αναλύσεις παλινδρόμησης, επιβεβαιώνουν ότι ένα κλίμα αυτονομίας προβλέπει θετικά την ικανοποίηση των ψυχολογικών αναγκών, όπως και την ανάπτυξη και μεταφορά των δεξιοτήτων ζωής. Αντίθετα το κλίμα ελέγχου προβλέπει αρνητικά την ικανοποίηση της αυτονομίας και της ικανότητας, αλλά δεν φάνηκε να επηρεάζει τη συναναστροφή. Ιδιαίτερα προέκυψε ότι ένα κλίμα απόδοσης δυσχεραίνει τη δεξιότητα της επίλυσης συγκρούσεων. Παρατηρήθηκαν διαφορές μεταξύ των δύο φύλων, με τα αγόρια να παρουσιάζουν υψηλότερες τιμές στην ικανοποίηση της συναναστροφής και τα κορίτσια στη δεξιότητα της παροχής βοήθειας σε άλλους. Συμπερασματικά, η μελέτη μας επέκτεινε τη βιβλιογραφία σχετικά με τη μεταφορά των δεξιοτήτων ζωής από τη φυσική αγωγή και τόνισε τη σημασία του θετικού κλίματος, που δημιουργεί ο εκπαιδευτικός.
description: Life skills constitute fundamental elements that contribute to the psychological boosting of students, thus enabling them to handle successfully the challenges of modern life and also form healthy relationships. Physical education provides the appropriate framework for their development and promotes the process of their growth as complete personalities. A major factor of this process is the teacher and the climate he will create using strategies to satisfy or not the psychological needs of his students. Based on the Self- determination theory, the purpose of the present research is to study if the motivational climate, as created by the physical education teacher, can influence the transfer of life skills to out – of – school contexts, through the student’s basic psychological needs satisfaction, in urban and semi urban areas. The sample of this study comprises 534 students of both sexes, aged 10-12 from various regions in Greece, who were requested to answer to questionnaires about the motivational climate, the basic psychological needs satisfaction and the development and transfer of life skills. The results of the regression analyses confirm that autonomy supportive teaching predicts positively the need satisfaction, as well as the development and transfer of life skills. On the contrary, controlling teaching predicts negatively the autonomy satisfaction and competence satisfaction, however it did not seem to affect relatedness. In particular, it became evident that a performance climate hinders the skill of conflicts resolving. A number of differences were observed between the two sexes, with the boys presenting higher rates in their relatedness need satisfaction and the girls’ skill in helping others. In conclusion, our study has elaborated on the bibliography which concerns the transfer of life skills through physical education and it has also emphasized the significance of the positive climate which is created by the teacher.